Seminarski rad iz marketinga

Tema: Promocija –instrumenata marketing mix-a

UVOD

MARKENING! OPET?

Scena prva: - Sedite udobno zavaljeni u fotelju i gledate izuzetno napet akcioni film. Toliko je dobar, da već sat vremena niste ni trepnuli. Baš u trenutku kada glavnom junaku život visi o koncu, scena biva presečena beskonačno dugim blokom reklama! Ali nije to ništa, može da bude još gore. 

Scena druga: - Fudbalska utakmica, derbi Lige šampiona. U pitanju je događaj koji ste dugo čekali. Tim na koji ste se kladili ređa šansu za šansom. Goooool! Postignut je gol u devedesetom minutu! Na stadionu ludnica, fudbaleri trče u zagrljaj publici. Taman ste želeli da izletite kroz prozor od sreće, kad opet reklame. Ali, tragedija tek sledi. 

Scena treća: - Gledate vašu omiljenu špansku seriju. U pitanju je poslednja epizoda. Sirota kućna pomoćnica, koja je zapravo vanbračno dete lokalnog bogataša, zaljubljena je u najmlađeg sina iz trećeg braka svoje gazdarice. Baš u trenutku kada će mu napokon, posle 476 epizoda, reći da li pristaje da se uda za njega – reklame! 

Ovo je već previše! Opet taj marketing i reklame do besvesti! Šta on u stvari predstavlja i da li je baš tako neophodan? 

KAKO JE MARKETING NASTAO?

Preduzeća su tokom svog istorijskog razvoja različito gledala na svoju ulogu u privredi i način na koji treba obavljati svoju poslovnu aktivnost. Neposredno po okončanju industrijske revolucije, glavna preokupacija i problem koji je bilo potrebno rešiti bila je proizvodnja. Ponuda proizvoda i usluga bilo koje vrste bila je više nego skromna. Vladala je opšta oskudica robe, pa su proizvođači bili u mnogo povoljnijem položaju od kupaca. 

Preduzeća su bila preokupirana problemima korišćenja kapaciteta, metodama i obimom proizvodnje. Kako prodaja nije bila ozbiljan problem, polazilo se od stanovišta da će se prodati ono što je u stanju da se proizvede. Mišljenja, stavovi i potrebe kupaca nisu nikoga interesovali. Tome u prilog govori i nadmena izjava Henrija Forda, tvorca čuvenog “T” modela, da potrošač može kupiti automobil u bilo kojoj boji - samo da je crna! U situaciji nepodmirenih tržišnih potreba i relativno slabe konkurencije, takav stav preduzeća je bio racionalan i održiv.

POJAM MARKETINGA

Marketing kao reč je anglosaksonskog porekla. Pojam marketing nastao je od dve reči: market – što znači tržište i prefiksa ing koji nema neko konkretno značenje. Postojali su 

razni napori ekonomista da reč marketing prevedu na svoj jezik ali nikome do sada to nije pošlo za rukom, tako da je marketing u celom svetu prihvaćen u svom izvornom obliku.

Marketing odlikuju sledeće osobine: 

1 Marketing je ekonomski fenomen

2 Marketing je trgovinski fenomen

3 Marketing je skup međuzavisnih poslovnih aktivnosti

4 Marketing je poslovna aktivnost

5 Marketing je proces promena ili transfer vlasništva proizvoda 

6 Marketing je poslovni sistem

7 Marketing je proces prilagođavanja ponude i tražnje

8 Marketing je koordinirajuća, integralna funkcija u procesu kreiranja poslovne politike preduzeća

ŠTA BI MARKETING TREBAO DA BUDE?


Međutim, kada je privreda ušla u fazu masovne proizvodnje za masovno tržište, počela je da preovlađuje prodajna orijentacija. Došlo se do zaključka da potrošači neće kupovati proizvode i usluge ukoliko ne postoji prodajni i promocioni napor od strane preduzeća. Na tržištu počinju da se donekle uvažavaju zahtevi kupaca. Dolazi do ekspanzije komercijalnog sektora u organizacionoj strukturi preduzeća. To je period u kome počinje da se uočava značaj potrošača za sudbinu preduzeća, ali je akcenat i dalje bio na potrebama prodavaca, a ne na potrebama kupaca. Nastojalo se da se proda ono što se već proizvodi, a ne ono što se traži. 


Pedesete godine prošlog veka označile su definitivni trijumf marketinga nad proizvodnom i prodajnom poslovnom orijentacijom. Kupac je napokon stavljen na prvo mesto, koje mu je, u suštini, uvek i pripadalo. U velikom broju organizacija se otvaraju odeljenja za marketing. Publikuju se brojni radovi i udžbenici. Naglo se povećava broj poslovnih škola koje u svoje nastavne planove uključuju i marketing. Postepeno dolazi do formiranja preduzeća (tzv. marketing agencija) koja se isključivo bave pružanjem usluga iz domena marketinga. Uticaj marketinga se širi i izvan granica privrede i tržišta, na celokupno društvo i sve aspekte života.

MARKETING DANAS

Danas marketing predstavlja više od poslovne funkcije. Često je potrebno pomiriti i uskladiti dijametralno suprotne zahteve poslovnih funkcija u pogledu izgleda, dimenzija, cene, namene proizvoda i sl. Odeljenje za istraživanje i razvoj npr. može izraditi napredan koncept automobila, za koji će finansijski sektor reći da je skup i neracionalan. 

Marketing sektor je taj koji bi trebalo da, na osnovu poznavanja kretanja na tržištu i potreba potrošača, da poslednju reč i kaže da li treba ući u proizvodnju datog koncepta. Njegova je uloga da bude opšteusmeravajuća filozofija celokupnog poslovanja. Povezivanje proizvođača i potrošača se odvija na tržištu putem razmene roba i usluga. 

Uloga marketinga je da omogući da se čin razmene odigra tako da potrošač dobije robu i usluge koje su mu potrebne, a proizvođač ekvivalentnu naknadu za to, u vidu profita. Da bi taj cilj bio ostvaren, potrebe, stavovi i mišljenja potrošača moraju stalno biti u fokusu. Marketing čini da proizvodnja “ima oči”, pomaže u rešavanju fundamentalnih pitanja poslovanja: šta treba da čini ponudu preduzeća (koji proizvodi i usluge), koje ciljno tržište odabrati, kada treba ponuditi proizvod i pod kojim uslovima, kako ponuda treba da izgleda.

Marketing kao poslovna funkcija, koordinirano sa drugim poslovnim funkcijama, treba da poveže ukupnu aktivnost preduzeća sa zahtevima kupaca. Uloga marketinga je pri tome integrativna. On je most koji povezuje mogućnosti preduzeća sa potrebama potrošača, privrede i društva za proizvodima i uslugama. Jedan od uslova koji se mora ispuniti da bi se u tome uspelo jeste dobro poznavanje marketinga. U protivnom, “namigujete u mraku”. 
KONCEPT MARKETING MIKSA


U cilju boljeg shvatanja marketinga i njegove što uspešnije primene, formulisan je danas opšte prihvaćeni koncept marketing miksa. U pitanju je odgovarajuća kombinacija instrumenata marketinga: proizvod, cena, promocija i distribucija (u literaturi poznata i kao 4P - Product, Price, Promotion, Place), koji predstavljaju ponudu preduzeća. 

Dugo je cena smatrana osnovnim instrumentom, kojim preduzeće utiče na tražnju za svojim proizvodima i uslugama. Nešto kasnije počinje se sa potenciranjem tzv. necenovnih instrumenata marketing miksa, kojima se nastoji uticati na tražnju bez promene cene. Ako postoji njihova međusobna usklađenost, kao i usklađenost sa zahtevima potrošača, kombinacija instrumenata marketing miksa ostvaruje očekivani sinergetski efekat. 

Potrošač je meta marketing miks kombinacija svih preduzeća. Ona nastoje da pronađu onaj međusobni odnos cene, promocije, proizvoda i distribucije, koji će uticati na kupca da prihvati baš njihov proizvod. Zbog toga preduzeće mora da upregne sve svoje resurse u cilju pronalaženja one kombinacije 4P koja će biti bolja od konkurentske.

Marketing miks predstavlja celokupnu ponudu Vašeg preduzeća koja se može podeliti na četiri celine. Ovo je primena do sada prikupljenih informacija.

1. PROIZVOD - kvalitet, dizajn (izgled), pakovanje (ambalaža), modni stil, marka (ime proizvoda) su osnovni atributi proizvoda;

2. CENA - treba da pokrijete troškove i zaradite, a da pri tome kupac prihvata tu cenu. Praktično, cena se određuje na osnovu cena Vaših konkurenata, osim ako ste plasirali nov proizvod i još uvek nema konkurencije. Tada istraživanjem saznajte koliko su kupci spremni da plate za skup atributa proizvoda koji nudite (pogledati pod 1.).

3. DISTRIBUCIJA - ili kanali prodaje su Vaši posrednici pri prodaji: velikoprodaja, maloprodaja, trgovinski lanci, aukcijske kuće, Vaša prodajna operativa (komercijalisti), 

razni agenti i brokeri (posreduju za proviziju). U distribuciju spada i transport, skladištenje, upravljanje zalihama i administracija oko preuzimanja narudžbina i sl.

4. PROMOCIJA - u narodu poznata kao reklama. Predstavlja proces masovnog komuniciranja sa potrošačima koji za cilj ima povećanje prodaje proizvoda/usluga. Osnovni elementi su:

2 Lična prodaja - licem u lice, za prodaju sirovina i skupih proizvoda

3 Unapređenje prodaje - kratkoročni rezultati (popusti, nagradne igre)

4 Odnosi sa javnošću - PablicRelations, direktan kontakt sa kupcima, novinarima, državom, dobrotvornim organizacijama i sl.

5 Ekonomska propaganda - odnosno reklama u užem smislu. Zapamtite je po EPP (ekonomsko-propagandni program). TV, radio, internet reklame, bilbordi i svi ostali vidovi reklamiranja spadaju u ovu grupu.

PROMOCIJA

POJAM PROMOCIJE

Promocija je dinamičan, a ne statičan instrument. Predstavlja deo marketing programa sa određenom ulogom koja joj je namenjena – kao što smo rekli – komuniciranje sa potrošačima.Ali, komuniciranje nije samo po sebi svrha već je njen cilj da izazove određenu pozitivnu reakciju kod potrošača.

Uloga promocije je efikasna ukoliko i drugi instrumenti marketing miksa efikasno deluju. Ipak, promocija neće doneti očekivane rezultate ako proizvod nije prilagođen potrošačima, ukoliko distribucija nije efikasna i ako su cene previsoke. Znači ona ne može nadoknaditi nedostatak ostalih instrumenata marketing miksa.

„Reakcija potrošača predstavlja odgovor na primljenu informaciju. Zato se istraživanjem tržišta dolazi do informacija o reakcijama potrošača na propagandnu poruku. Te informacije služiće kao osnova za preduzimanje novih akcija usmerenih ka potrošaćima.” 

Tri elementa tržišnog komuniciranja su:

2 Izvor od koga polazi informacija – oblikuje informaciju i odabira sredstva koja će komunicirati sa kupcem i zainteresovati ga za sadržinu poruke.

3 Informacija ili propagandna poruka – treba da bude prilagođena tržišnom segmentu i da ukaže na to kako da zadovoljimo određenu potrebu na najbolji mogući način.

4 Primaoc poruke – potrošače ne treba posmatrati kao homogenu grupu jer poruka neće postići željene efekte.

Svakom preduzeću su potrebne informacije o stanju na tržištu. Jedan od najefikasnijih načina za prikupljanje informacija je direktan kontakt sa tržištem. 

Ovi kontakti se ostvaruju sledećim oblicima komuniciranja:

a) privrednom propagandom

b) neposrednom prodajom preko prodavaca

c) publicitetom (odnosima sa javnošću)

PRIVREDNA PROPAGANDA

Privredna propaganda ima za cilj da prenese informaciju , razvije sklonost i podstakne na akciju u korist proizvoda/usluga preduzeća. Jedan je od osnovnih elemenata tržišnog komuniciranja sa potrošačima i predstavlja honorisani vid propagande proizvoda. Ona omogućava potrošačima da brzo pronađu proizvode/usluge koji su im potrebni, da se informišu o njima i nudi im mogućnost izbora.

Privredna propaganda omogućava zadržavanje postojećih kupaca, pomaže kod pretvaranja potencijalnih u stvarne kupce, utiče na smanjenje broja postojećih kupaca koji bi se preorjentisali na proizvode/usluge konkurencije.

Propaganda informiše potrošače o novim proizvodima i izaziva kod njih želju za posedovanjem tog proizvoda. Proizvodna preduzeća preko svojih distributera obezbeđuju plasman svojih proizvoda. Svojim delovanjem propaganda utiče na utiče na povećanje potrošnje, a sa povećanjem potrošnje dolazi do smanjenja troškova i prodajne cene. 

Postoje primarne i sekundarne potrebe potrošača. Primarne potrebe odnose se na želju za nekim proizvodom, kao primer možemo navesti veću tražnju za šamponom protiv peruti u odnosu na klasične šampone. Sekundarna potreba se odnosi na opredeljenje potrošača za jedan određeni proizvod, u ovom slučaju potrošači se opredeljuju za određenu marku proizvoda (Head&Sholders, Dove, Pantene, Jonshon,...)

Kada preduzeće razmatra ulogu i značaj privredne propagande, u analizi uglavnom polazi od sledećih faktora:

1. karakteristike proizvoda

2. karakteristike tržišta na koji se plasiraju proizvodi/usluge

3. reakcije konkurencije na provrednu propagandu

4. raspoloživosti finansijskih sredstava za propagandu

5. efikasnosti ostalih sredstava koja doprinose ostvarenju ciljeva

Postoji niz faktora koji utiču na obim prodaje a odnose se na privrednu propagandu.Tako:


Privredna propaganda ć
e biti efikasnija ukoliko je primarna tražnja u porastu, što ć
e preduzeć
e iskoristiti da poveć
a procentualno uč
ešć
e u realizaciji.


Privredna propaganda bić
e efikasnija ukoliko postoje moguć
nosti za korišć
enje politike diferenciranja proizvoda


Privredna propaganda bić
e efikasnija ako su za potrošać
e znač
ajnije skrivene osobine proizvoda u odnosu na one uoč
ljive, jer se tada oni opredeljuju za ime i zaštitni znak proizvoda


Privredna propaganda bić
e efikasnija ukoliko kod potrošač
a emocije preovladavaju nad razumom

OSNOVNA SREDSTVA TRŽIŠNOG KOMUNICIRANJA

U osnovna sredstva tržišnog komuniciranja svrstavamo:

1. publicitet

2. ekonomsku propagandu

3. ličnu prodaju

4. unapređenje prodaje

Kao prvo, moramo uočiti razliku između medija i sredstava tržišnog komuniciranja. Oglas štampan u nekim novinama o nekom proizvodu/usluzi je sredstvo, dok su novine u kojima je izašao taj oglas medij. Jedna od karakteristika sredstava tržišnog informisanja je jedinstven informatički sadržaj sa formom u koju je oblikovan tržišni materijal, znači imaju svoj fizički izgled. Sa razvojem tehnike i tehnologije povećava se i broj sredstava tržišnog komuniciranja. 

Pre nego što se počne sa kreiranjem poruke mora se odabrati odgovarajući medij. Kod izrade sredstava tržišnog komuniciranja nije dovoljno samo znanje, već je potrebno i unošenje nekih elemenata umetnosti.

Kako postoje mnogobrojna sredstva tržišnog komuniciranja, teško ih je klasifikovati, ali na slici (dole) možete videti jednu od prihvatljivijih klasifikacija.

	Ekonomska propaganda
	Unapređenje 

prodaje
	Publicitet
	Lična prodaja

	Štampani radio oglasi
	Nagradni konkurs
	Novinski članci
	Prodajne prezentacije

	Spoljašnja ambalaža
	Igre 
	Razgovori 
	Prodajni susreti

	Unutrašnja ambalaža
	Nagradne lutrije
	Seminari 
	Telemarketing 

	Potrošačke pošiljke
	Tombola 
	Godišnji izveštaji
	Podsticajni programi

	Katalozi 
	Nagrade 
	Dobrotvorni prilozi
	Prodajni uzorci

	Filmovi
	Uzrokovanje 
	Odnosi sa javnošću
	

	Stručni časopisi
	Sajmovi i prod. izložbe
	
	

	Plakati, leci
	Izložbe 
	
	

	Vodiči 
	Demonstvacije 
	
	

	Reprint oglasa
	Povratni kuponi
	
	

	Propagandni panoi
	Popusti 
	
	

	Izlog 
	č
	
	

	Ogledni kartoni
	
	
	

	Audio-vizuelni materijal
	Javne priredbe
	
	

	Simboli i amblemi
	Trgovačke markice
	
	

	
	Boniteti pri prodaji st.-nv
	
	


Struktura sredstava tržišnog komuniciranja

Oglas

Oglas je jedno od najjednostavnijih sredstava tržišnog komuniciranja, ali i najmoćnije, pa zato i najviše korišćeno. Oglas ima nekoliko osnovnih elemenata, a to su:

c) naslov koji nosi osnovnu ideju poruke i ima ulogu da privuče onoga ko ga čita, a to je potencijalni kupac, 

d) tekst čiji je zadatak komuniciranje sa potrošačem, saopštava osnovnu ideju poruke i usmeren je tako da daje određenu sliku o proizvodu i njegovim karakteristikama,

e) ilustracija koja skreće pažnju čitalaca i podstiče ih na akciju.

Oglasi mogu biti serijski (isti ili različiti) i pojedinačni (imaju prilično slabo dejstvo), sa ili bez ilustracije. Oglasi koji sa sobom nose i ilustraciju su primamljiviji, imaju veće dejstvo na čitaoca, a ilustracija treba da bude u logičnoj vezi sa tekstom oglasa.

Format oglasa igra veoma važnu ulogu. Oglasi većih dimenzija su uočljiviji i imaju veće dejstvo od onih oglasa koji su manjih dimenzija. Takođe, bitno je i mesto gde se oglas nalazi. Veći efekat će neka firma postići ukoliko oglas stavi na recimo kulturnu ili sportsku stranu nego na uobičajenu oglasnu stranu, jer većina nas tu stranu preskače. Naravno, ovakvo reklamiranje će više i da košta.

Letak 

Predstavlja preteču savremenog prospekta i nastao je još u 16. veku. Prvi put je primenjen u Engleskoj od strane trgovaca ribom. Letak se koristi za kratka saopštenja potrošačima, i to homogenoj grupi potrošača, određenog proizvoda. Njegov efekat zavisi od sastava teksta i masovnosti, kao i od načina rasturanja (davanje prolaznicima na ulici, bacanje iz aviona, stavljanjem u poštanske sandučiće, časopise, knjige itd.). Najčešće se koriste kod sniženja cena, pojave nokog novog proizvoda/usluge.

Prospekt 

Prospekt predstavlja jedno od najraširenijih sredstava savremene propagande. Propagira prodaju samo jednog proizvoda ili malog broja srodnih proizvoda. Što se tiče štampe, prospekt se može štampati na jednoj ili više strana, na finoj hartiji i u više boja. U prospektu obično možete naći podatke o svojstvima proizvoda, njegovoj primeni, načinu upotrebe, uslovima prodaje itd. Prospekte obično izdaju proizvođačka i trgovačka preduzeća, turistička i ugostiteljska preduzeća. Obično se deli večem broju potencijalnih korisnika i to putem pošte, trgovine, sajmova, deljenjem na ulici itd.

Katalog 

Osnovni cilj kataloga je za poručivanje proizvoda i da što bolje prezentira robu. Tekst kataloga ne bi trebao da bude opterećen propagandnim argumentima i parolama, već treba da sadrži podatke o svojstvima proizvoda i njegovoj nameni. Proizvodi u katalogu obično su predstavljeni fotografijama, crtežima ili uzorkom(ukoliko se radi o tekstilu, koncu, farbi za kosu). Obično se cene proizvoda ne unose u katalog jer može doći do nekih promena.

Film 

Filmove delimo u dve kategorije:

7 institucionalni film – Predstavlja preduzeće obično na kreativan način.Ne treba da sadrže elemente komercijalnog karaktera. Prilikom kreiranja ovih filmova treba poći od potrošača, odnosno treba odrediti ciljnu grupu, jer se samo tako može doći do željenog rezultata.

8 komercijalni film – Predstavlja proizvode/usluge preduzeća. Ima nekoliko faza:

a) stvaranje ideje filma

b) izbor scenariste i reditelja

c) napisati scenario

d) knjiga snimanja

e) izbor glumaca i filmske ekipe

f) izbor enterijera i eksterijera

g) izrada scenografije

h) projekat efekata i filmskih trikova

i) snimanje

j) montaža

Lična sredstva tržišnog komuniciranja

Postoje dva načina putem kojih se može ostvariti komunikacija sa tržištem ličnim putem:

3 angažovanje inostranih novinara pozivajući ih kao goste u turističke centre kako bi oni po povratku u svoju zemlju iznosili svoje utiske kroz medije

4 obavljanje intervjua sa inostranim gostima i objavljivanje njihovih utisaka i ocena u zemlji kojoj pripadaju

U lična sredstva tržišnog komuniciranja ubrajamo i propagandna predavanja (putem radia i televizije) koja se najčešće koriste u okviru turističke promocije. Ova pravila uglavnom organizuju turističke agencije. Ovakav način prezentacije je efikasniji od turističkih propagandnih poruka koje su upućene inostranim potencijalnim posetiocima iz razloga što oni više veruju svojim novinarima nego našoj turističkoj promociji. Pored efikasnosti, ovaj vid propagande ima još jednu karakteristiku – vrlo je jeftin.

Propagandno pismo

Propagandno pismo ima sve elemente propagandne poruke kako ima i iste ciljeve. Treba da je informativno i pisano razumljivim jezikom. Razlikuje se od ostalih propagandnih sredstava jer ima isključivo lični karakter, što znači da pismo sadrži lično ime onoga ko ga prima kao i potpis pošiljaoca (svojeručan). Pismo se šalje na slučajno odabrani broj adresa i treba da ostavi određeni utisak na primaoca. Poželjno je da se uz pismo šalje i neki promotivni materijal(letak, prospekt, katalog). Propagandno pismo ne sme da bude opširno, dovoljno je da sadrži osnovne podatke o preduzeću.

Dijapozitiv 

Ova tehnika je vrlo jeftina i vrlo slična fotografiji, a može se reproduktovati preko televizije u vidu telopa ili dijaprojektora (u bioskopima, na izložbama, sajmovima). Najviše se koristi za prezentaciju proizvoda široke potrošnje. Ova tehnika podrazumeva dominantnu ilustraciju, dok je tekst minimalan.

MEDIJI TRŽIŠNOG KOMUNICIRANJA

Mediji su prenosioci propagandnih poruka, a to su radio, časopisi, televizija, novine. Svaka propagandna kampanja zahteva poseban izbor medija koji najbolje odgovaraju ciljevima kampanje. Za odabir medija postoje dva kriterijuma a to su ekonomičnost i efikasnost. 

Medije delimo u četiri grupe:

VII. Štampani mediji. Čine ih novine, pošta, časopisi. Prednosti ovog načina komuniciranja su: teritorijalna i vremenska fleksibilnost, masovnost, davanje potpunih informacija o proizvodu, poverenje čitalaca prema određenim novinama, ponavljanje utisaka, brzo oglašavanje i relativno niska cena oglašavanja. Nedostaci su: poruke dopiru samo do pismenih ljudi, mali je broj ljudi koji imaju stvorenu naviku da stalno čitaju novine, veliki broj oglasa na istoj strani umanjuje efekat, siromašan način izražavanja, neselektivnost primaoca poruke(ne postoji ciljna grupa), kratak život novina.

XIII. Emisioni ili elektronski mediji. Čine ih televizija, radio, razglas. Prednosti su: ovakva poruka je sugestivnija od štampane, ljudi radije slišaju nego čitaju, navika slušaoca da sluša radio, efikasno delovanje na pažnju slušalaca. Nedostaci su: poruka emitovana elektronskim medijima ostavlja trag samo u pamćenju slušalaca, radio porukom nije moguće prikazati proizvod, pažnja slušalaca se privlači na kratko vreme. 

XIX. Mediji u slobodnom prostoru su pano, bilbordi, svetleće reklame. Prednosti su: efektnost, dugotrajnost, deluju van kuće kada su ljudi spremniji za kupovinu. Nedostaci su: nema ciljne grupe potrošača(primalaca poruke), veličina reklame je ograničena prostorom, predstavljaju pasivne medije.

XX. Ostali mediji su, recimo, sajmovi, izložbe, izlozi. 

ODNOS SA JAVNOŠĆU 

Odnosi sa jvnošću predstavljaju ciljnu i organizovanu, složenu, dinamičnu i permanentnu aktivnost preduzeća. Pojam „javnost” obuhvata stanovništvo i druga preduzeća (konkurenciju). Cilj je da se stvori pozitivna slika o preduzeću u javnosti. Zato, prisutnost u medijima treba da bude kontinuirana, u suprotnom pruža se mogućnost konkurenciji za zauzimanje povoljnije pozicije. 

Međutim, veoma je teško stvoriti pozitivnu sliku o preduzeću, a još teže održati je, jer je mnjenje veoma osetljivo. Publicetet obično informiše javnost o pozitivnim dimenzijama poslovanja preduzeća, ali to može biti slučaj i sa negativnim. Ukoliko preduzeće plasira samo pozitivne informacije, tada je publicitet gotovo besplatna propaganda. 

UNAPREĐENJE PRODAJE

Za definisanje unapređenja prodaje možemo se služiti većim brojem definicija.Jedna od odgovarajućih je da je unapređenje prodaje sva aktivnost koja se ne sreće u oblasti ekonomske propagande, odnosa sa javnošću, publiciteta i lične prodaje, a doprinosi uspešnoj prodaji proizvoda /usluga preduzeća. 

Unapređenje prodaje je vrlo važan tržišni element. Kao aktivnost se javlja istovremeno sa ekonomskom propagandom i svoj razvoj zasniva na pronalaženju do tada nepoznatih formi podsticanja privrede i prihvatanju i usavršavanju aktivnosti u okviru ekonomske propagande.

Karakteristika kontinuiranog unaprđenja prodaje su kraće prodajne kampanje, kao i rad na permanentnom poboljšanju obrazovanja prodavca. Unapređenje prodaje se odvija u dva smera: 

2. unutar samog preduzeća (poštovanje rokova isporuka, održavanje kvaliteta)

3. u oblasti prodaje i distribucije   

Planiranje unapređenja prodaje treba da ostvari sledeće:


precizno izloži objektivno stanje u okviru dosadašnjih aktivnosti


razradi dinamiku i rokove za ostvarivanje elemenata plana


odredi obim finansijskih sredstava namenjenih unapređenju prodaje


odredi nosioce razrađenih mera i postupaka


razradi sistem prać
enja predviđenih mera


razradi skup sredstava koja su namenjena potrošač
ima

LIČNA PRODAJA KAO OBLIK PROMOCIJE

Lična prodaja predstavlja oblik promocije u kome dolazi do direktnog komuniciranja između kupaca i prodavaca. Javlja se u više oblka. Lična prodaja teži da informiše i motiviše kupca na kupovinu proizvoda određenog preduzeća. Kako je lična prodaja direktan susret prodavca i kupca, prodavac mora da poznaje tehnologiju robe koju prodaje i psihologiju kapaca. Zbog toga se od prodavaca zahteva da budu specijalizovani stručnjaci, dok i sama ličnost prodavca postaje veoma važna i nezamenljiva.

Kako čovekovo slobodno vreme pokazuje tendenciju rasta, tako ljudi imaju više vremena za kupovinu ili obilazak prodavnica. Ove tendencije pokazuju sklonost ka daljem širenju u intenzitetu i ekstenzitetu i doprinose značajnom porastu uloge ličnosti prodavca. 

